Lolland-Falsters Stifts-Tidende, 1847-11-11
Ved de nyeste Udgravninger i Pompeji er et Huus kommet for Dagens Lys, som i Rigdom og Elegance overtræffer alle de andre. Det findes i den prægtige Gade, som fører fra den gamle Havbred i Nærheden, af Theatret til Fortunas saakaldte Korsvei. Gaarsrummet er aabent, er brolagt med Mosaik og paa Murene bemalet med pantastiske Billeder i den rigeste, smagfuldeste Stil. Ved Siderne af dette Atrium befinde sig smaa Sove gemakker med kostbare Malerier. J Attriums Baggrund, aabner sig Tablin, Modtagelsesværelset, med et ziirligt broget Marmorgulv. Paa Væggene af disse Værelse maae der have været Træmalerier; man erkjender tydelig de Rum, som de engang fyldte, og har fundet de forkullede Rester. Maaskee vare disse fra en af hine berømte Mestres Haand, som ifølge Plinius gjerne malede paa Træ. Ved siden af Modtagelsesværelset befinder sig Spisesalen, og her opdagede man tre store Malerier med Figurer i Legemstørrelse. De forestillede Herkules og Omphale, Bachus, som Dreng, Arm i Arm med Silen, og det tredie et barchantisk Triumphtog. Her fandtes ogsaa de trikliniske Hvilesenge, ikke ulige vore moderne lave Sophaer, Foden rigt smykket med Sølv. Bag Modtagelses værelset aabner sig Haven med en prægtig Fontaine, smykket med Mosaik og en lille Marmorstatue af Silen. Midten er Vandbeholderen, rundt omkring smykket med elegante og rige Marmorseulpturer. Huset sluttes med et andet Atrium, hvor Tjenerskabet boede. Her fandtes en fiirhjulet Vogn med Jernhjul og mange Bronceprydelser, J Kjøkkenet fandt man mange ziirlige Kar af Bronce, og Sporene af Røgen vare endnu kjendelige efter atten Aarhundredes Forløb. J de andre Værelser fandtes høist elegante Kar og Vaser, Candelabre og flere Broncemonter, nogle Bestik med chirurgiske Jnstrumenter og flere Glasflasker af nye og sjeldne Dyrformer. – Boligen har hvad der iøvrigt er sjeldent – en anden og tredie Etage, hvortil man stiger op ad en bred Trappe. Paa et lille Maleri ved Siden af denne Trappe befinder sig et Brev med Eierens Navn, som neppe er læseligt, medens hans Stand og Stilling er kjendeligt betegnet med skraae Bogstaver. Han hørte til Pompejis Decurioner eller Senatorer. Alle Mure og Værelser i dette Huus ere smykkede med Malerier af comiske og tragiske Scener, paa et af disse er en ung Pige afbildet med Maske og Dobbelfløite. Huset er derfor bleven døbt med Navnet: Casa della Sonatrice, eller deell' Ercola ubriacoOm de hvidtede Huse i Byerne. (Meddeelt af Doctor Giersing i "Ugeskrift for Læger".J mine Medicinalindberetninger har jeg i flere Aar tilladt mig at henlede det høie Sundhedscollegiums Opmærksomhed paa den store Ulempe, som hvidtede Mure i Gaderne foraarsage de respective Gjenboere, i den Formening, at der for Sundhedspolitiet var tilstrækkelig Grund til at skride ind for Kiøbstædernes Vedkommende, og det saameget mere, hvis det forholder sig saaledes, som det er mig meddeelt, at der allerede for Hovedstaden existerer et Forbud imod, at Husenes Facader maae være hvidmalede. Da min ringe Stemme imidlertid ikke synes at have trængt tilstrækkeligt igjennem, og jeg dertil dagligen selv lider af slige solbestraalte hvidtede Mure, saa har jeg anseet det for hensigtsmæssigt korteligt gjennem Pressen at omtale denne Gjenstand med Opfordring til mine ærede Colleger trindt omkring i Landet at forene deres vægtigere Stemmer i denne Sag, hvis den virkelig maatte forekomme dem at være nogen Anstrængelse værd. Efter min Formening fortjener den i ikke ringe Grad Sundhedspolitiets Opmærksomhed.